Legal Document

Category: 230

Text:
8. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ.52 της 15 Φεβρ./1 Μαρτ.1983 (ΦΕΚ Α΄27) Διάρθρωση του Πολυτεχνείου Κρήτης σε Τμήματα και Τομείς, διαδικασία πλήρωσης θέσεων Διδακτικού Ερευνητικού Προσωπικού και προϋποθέσεις για την αυτοδύναμη λειτουργία του Πολυτεχνείου Κρήτης με εκλεγμένα όργανα διοίκησης. Έχοντας υπόψη: 1.διατάξεις: α)Του άρθρου 41 (παραγρ.2) του Νόμου 1268/82 «για τη δομή και λειτουργία των Ανωτάτων Εκπ/κών Ιδρυμάτων» β)Των άρθρων 2 και 4 της υπ’ αριθ.11/5421/82 κοινής αποφάσεως του Πρωθυπουργού και του Υπουργού Εθνικής Παιδείας και Θρησκευμάτων «Ανάθεση αρμοδιοτήτων στους Υφυπουργούς Εθνικής Παιδείας και Θρησκευμάτων» (ΦΕΚ 474/13-7-1982 τ.Β) 2.Τη γνώμη της Διοικούσας Επιτροπής του Πολυτεχνείου Κρήτης (συνεδρία 212/2-10-1982). 3.Την γνωμοδότηση αριθμ.68/1983 του Συμβουλίου της Επικρατείας, με πρόταση του Υφυπουργού Εθνικής Παιδείας και Θρησκευμάτων, αποφασίζουμε: Άρθρο 1. Διάρθρωση του Πολυτεχνείου Κρήτης. 1.Το Πολυτεχνείο Κρήτης περιλαμβάνει τα εξής Τμήματα: Α. Τμήμα Μηχανολόγων Μηχανικών Β. Τμήμα Χημικών Μηχανικών Γ. Τμήμα Ηλεκτρονικών Μηχανικών Το άνω τμήμα Ηλεκτρονικών Μηχανικών μετονομάσθηκε σε τμήμα Ηλεκτρονικής και Μηχανικών υπολογιστών με διεύρυνση του γνωστικού αντικειμένου του από το Π.Δ. 330/19-29 Ιουλ.1991 (ΦΕΚ Α΄118). Δ. Τμήμα Μηχανικών Παραγωγής και Διοίκησης Ε. Τμήμα Μηχανικών Ορυκτών Πόρων ΣΤ. Γενικό Τμήμα 2.Τα παραπάνω Τμήματα διαιρούνται σε Τομείς ως εξής. Α΄ Τμήμα Μηχανολόγων Μηχανικών 1.Τομέας Κατασκευών 2.Τομές Ρευστομηχανικής και θερμικής Τεχνολογίας 3.Τομέας Γεωργικής Τεχνολογίας Β΄ Τμήμα Χημικών Μηχανικών Το άνω τμήμα Χημικών Μηχανικών καταργήθηκε και αντί αυτού ιδρύθηκε Τμήμα Μηχανικών περιβάλλοντος από το άρθρ.1 Π.Δ. 232/1995 (ΦΕΚ Α΄134), κατωτ. αριθ.34. Σελ. 636,510(β) Τεύχος 1221-Σελ.44 1.Τομέας Χημικής Μηχανικής 2.Τομέας Τεχνολογίας Τροφίμων 3.Τομέας Τεχνολογίας Υλικών Γ΄ Τμήμα Ηλεκτρονικών Μηχανικών 1.Τομέας Γενικής Ηλεκτροτεχνίας 2.Τομέας Ηλεκτρονικής 3.Τομέας Συστημάτων 4.Τομέας Τηλεπικοινωνίας και Πληροφορικής Δ΄ Τμήμα Μηχανικών Παραγωγής και Διοίκησης 1.Τομέας Συστημάτων Παραγωγής 2.Τομέας Διοίκησης και Οργάνωσης 3.Τομέας Επιστήμης των Αποφάσεων Ε΄ Τμήμα Μηχανικών Ορυκτών Πόρων 1.Τομέας Ανίχνευσης και Εντοπισμού Ορυκτών 2.Τομέας Μεταλλευτικής Τεχνολογίας  3.Τομέας Εκμετάλλευσης Ορυκτών ΣΤ΄ Γενικό Τμήμα 1.Τομέας Μαθηματικών 2.Τομέας Φυσικής 3.Τομέας Χημείας 4.Τομέας Μηχανικής 5.Τομέας Ανθρωπιστικών και Κοινωνικών Επιστημών Άρθρο 2. Προκήρυξη θέσεων Διδακτικού Ερευνητικού  Προσωπικού. 1.Η προκήρυξη των κατά την παραγρ.3 του άρθρου 44 του Ν. 1268/82 θέσεων δημοσιεύεται στην Εφημερίδα της Κυβερνήσεως και δύο (2) τουλάχιστον φορές σε τρεις (3) ημερήσιες Εφημερίδες της Αθήνας δύο (2) της Θεσ/νίκης και δύο των Χανίων Κρήτης, κοινοποιείται δε και στην Ε.Α.Γ.Ε. αν έχει αρχίσει η λειτουργία της. 2.Μέσα σε αποκλειστική προθεσμία 30 ημερών από την ημέρα της τελευταίας δημοσίευσης στον ημερήσιο τύπο υποβάλλονται στη Γραμματεία της Διοικούσας Επιτροπής οι αιτήσεις των υποψηφίων μαζί με όλα τα αναγκαία για την κρίση δικαιολογητικά. Απολύτως απαραίτητα δικαιολογητικά για την κρίση θεωρούνται το βιογραφικό σημείωμα και αντίγραφα των πτυχίων και των τίτλων σπουδών των υποψηφίων. 3.Μέλη του ΔΕΠ άλλων Ελληνικών Ανωτάτων Εκπ/κών Ιδρυμάτων δεν μπορούν να υποβάλλουν υποψηφιότητα για κατάληψη θέσης ΔΕΠ της ίδιας βαθμίδας στο Πολυτεχνείο Κρήτης αν δεν έχουν περάσει τρία (3) χρόνια από το διορισμό τους στο Α.Ε.Ι. που υπηρετούν. 31.ΗΑ.γ.8 Πολυτεχνείο Κρήτης Άρθρο 3. Σώματα εκλεκτόρων. 1.Μέχρι την κατά το άρθρ.7 του παρόντος Π.Δ. έναρξη της αυτοδύναμης λειτουργίας των Τμημάτων του Πολυτεχνείου Κρήτης η διαδικασία πλήρωσης των θέσεων του Διδακτικού Ερευνητικού Προσωπικού κάθε Τμήματος καθορίζεται από τις διατάξεις αυτού του Προεδρικού Διατάγματος και συμπληρωματικά από τις διατάξεις του Ν. 1268/1982. 2.Η πλήρωση των θέσεων του ΔΕΠ γίνεται από σώματα εκλεκτόρων που συγκροτούνται κατά Τμήμα με απόφαση του Υπουργού Εθνικής Παιδείας και Θρησκ/των, ύστερα από γνώμη της Διοικούσας Επιτροπής του Πολυτεχνείου Κρήτης. 3.Τα σώματα εκλεκτόρων απαρτίζονται: ι)Από μέλη του Διδακτικού Ερευνητικού Προσωπικού καθώς και διατελέσαντες καθηγητάς Ανωτάτων Εκπ/κών Ιδρυμάτων της ημεδαπής. ιι)Από διδάσκοντες ομοταγών Ανωτάτων Εκπ/κών Ιδρυμάτων της αλλοδαπής, εν ενεργεία η μη, Έλληνες το γένος, που διατηρούν την Ελληνική Ιθαγένεια. 4.Κάθε σώμα εκλεκτόρων περιλαμβάνει ένδεκα (11) τουλάχιστον μέλη οποιασδήποτε βαθμίδας. 5.Σε κάθε Τμήμα μπορεί να συγκροτούνται περισσότερα από ένα σώματα εκλεκτόρων με διακεκριμένες κατά Τομείς αρμοδιότητες. 6.Τα σώματα εκλεκτόρων βρίσκονται σε απαρτία αν τα παρόντα μέλη τους είναι περισσότερα από τα απόντα, και εφόσον μετέχουν στη συνεδρία πέντε (5) τουλάχιστον εκλέκτορες για τη βαθμίδα στην οποία γίνεται η εκλογή. 7.Ο τόπος συνεδριάσεως των σωμάτων εκλεκτόρων ορίζεται από τη Διοικούσα Επιτροπή του Πολυτεχνείου Κρήτης. 8.Με την απόφαση συγκρότησης κάθε σώματος εκλεκτόρων ορίζεται ο Πρόεδρος του και ο αναπληρωτής του Προέδρου. 9.Κωλύεται η συμμετοχή μέλους στα σώματα εκλεκτόρων κατά τη διαδικασία πλήρωσης θέσεων ΔΕΠ εφ’ όσον έχει βαθμό συγγενείας με υποψήφιο εξ αιτήματος ή εξ αγχιστείας, κατευθείαν μεν γραμμή απεριορίστως, εκ πλάγιου δε μέχρι και του τετάρτου βαθμού. 10.Χρέη Γραμματέα των σωμάτων εκλεκτόρων εκτελεί μόνιμος υπάλληλος του Πολυτεχνείου Κρήτης που ορίζεται με τον αναπληρωτή του στην απόφαση συγκρότησης του σώματος. 11.Στον Πρόεδρο, τα μέλη και τον Γραμματέα κάθε σώματος εκλεκτόρων καταβάλλεται αποζημίωση και έξοδα μετακίνησης που καθορίζονται με κοινή απόφαση των Υπουργών Εθνικής Παιδείας και Θρησκευμάτων και Οικονομικών και Προεδρίας της Κυβέρνησης. Άρθρο 4. Εισηγητικές Επιτροπές. 1.Μέσα σε 30 ημέρες από τη λήξη της 30ήμερης προθεσμίας για την υποβολή υποψηφιοτήτων συγκροτείται με απόφαση του σώματος εκλεκτόρων τριμελής Εισηγητική Επιτροπή από τα μέλη του σώματος που κατέχουν θέση της ίδιας ή ανώτερης βαθμίδας με αυτή στην οποία ανήκει η θέση που έχει προκηρυχθεί. 2.Η εισηγητική Επιτροπή, μέσα σε αποκλειστική προθεσμία 60 ημερών από τη συγκρότησή της, υποβάλλει αιτιολογημένη έκθεση εφαρμοζομένων αναλόγως των διατάξεων των εδαφίων β, γ και δ της παραγράφου 3 του άρθρου 15 του Ν.1268/1982. Άρθρο 5. Ψηφοφορία. 1.Μέσα σε προθεσμία 10 ημερών από την υποβολή της εισηγητικής έκθεσης ή μετά την άπρακτη πάροδο της σχετικής προθεσμίας συνέρχεται ύστερα από πρόσκληση του Προέδρου του, το σώμα εκλεκτόρων. Στην αρχή της συνεδρίασης οι υποψήφιοι μπορούν να αναπτύξουν προφορικά τις απόψεις τους για το περιεχόμενα της εισηγητικής έκθεσης και να απαντήσουν σε τυχόν ερωτήσεις των μελών, μετά δε αποχωρούν. 2.Τα μέλη του σώματος εκλεκτόρων είναι υποχρεωμένα να αιτιολογήσουν ειδικά την ψήφο τους. 3.Υποψήφιος που συγκέντρωσε υπέρ αυτού τα 2/3 του συνόλου των εκλεκτόρων που έχουν δικαίωμα ψήφου θεωρείται ότι έχει εκλεγεί. 4.Η απόφαση και τα πρακτικά διαβιβάζονται από τη Διοικούσα Επιτροπή στον Υπουργό Εθνικής Παιδείας και Θρησκευμάτων που αφού προβεί σε έλεγχο νομιμότητας εκδίδει τη σχετική πράξη διορισμού, κοινοποιώντας την μαζί με τα πρακτικά και σ’ όλους τους υποψηφίους. 5.Αν ο υποψήφιος συγκέντρωσε πλειοψηφία απόλυτη αλλά μικρότερη των 2/3 του συνόλου των εκλεκτόρων είναι δυνατή η επανεξέταση του θέματος από το ίδιο σώμα εκλεκτόρων σε άλλη συνεδρίαση που πραγματοποιείται τουλάχιστον 20 ημέρες μετά τη συνεδρίαση κατά την οποία ελήφθη η απόφαση, εφ’ όσον υποβληθεί σχετικό αίτημα μέσα σε 10 ημέρες από το 1/5 τουλάχιστον των μελών. 6.Σε όλες τις διαδικασίες δικαιούνται να παρευρίσκονται και να λαμβάνουν το λόγο όλα τα μέλη του σώματος εκλεκτόρων ανεξάρτητα από το εάν έχουν δικαίωμα ψήφου για τη συγκεκριμένη εκλογή. Άρθρον 6. Μετάκληση Καθηγητών. 1.Είναι δυνατή η μετάκληση μελών ΔΕΠ της βαθμίδας του Καθηγητή άλλων Ανωτάτων Εκπαιδευτικών Ιδρυμάτων της ημεδαπής ή ομοταγών ΑΕΙ της αλλοδαπής σε κενές και μη προκηρυχθείσες θέσεις ΔΕΠ του Τμήματος στη βαθμίδα του Καθηγητή. Τη σχετική πρόταση μπορούν να υποβάλλουν το ¼ τουλάχιστον των μελών του σώματος εκλεκτόρων του οικείου Τμήματος και η πρόταση γίνεται δεκτή αν ψηφιστεί από τα 2/3 των μελών του σώματος που είναι Καθηγητές. 2.Οι Καθηγητές που έχουν μετακληθεί μετέχουν αυτοδίκαια στα σώματα εκλεκτόρων που συγκροτούνται σύμφωνα με τις διατάξεις αυτού του Προεδρικού Διατάγματος με την προϋπόθεση ότι έχει ολοκληρωθεί η νόμιμη διαδικασία διορισμού τους πριν αρχίσει η διαδικασία πλήρωσης θέσης ΔΕΠ. Αυτοδύναμη λειτουργία των Τμημάτων του  Πολυτεχνείου Κρήτης. Άρθρ.7.-«1.Μετά το διορισμό των 7 πρώτων μελών ΔΕΠ ενός Τμήματος από τα οποία 5 τουλάχιστον να είναι στις βαθμίδες του καθηγητή ή του αναπληρωτή καθηγητή και πάντως μετά την εισαγωγή των πρώτων φοιτητών στο Τμήμα, κινείται από τον Πρόεδρο της Διοικούσας Επιτροπής η διαδικασία εκλογής Προέδρου Τμήματος και σύγκλησης της αντίστοιχης Γενικής Συνέλευσης κατά τα προβλεπόμενα στο άρθρ.8 του Νόμ.1268/1982». Η παρ.1 αντικαταστάθηκε ως άνω από το άρθρ.2 Π.Δ. 188/1989, ΦΕΚ Α΄89 (κατωτ. αριθ.17). Αντί για τη σελ. 636,511(γ) Σελ. 636,511(δ) Τεύχος ΙΑ-5-1 Σελ.39 Πολυτεχνείο Κρήτης 31.ΗΑ.γ.8 2.Η πλήρωση των θέσεων ΔΕΠ που προκηρύσσονται μετά τη σύγκληση της Γενικής Συνέλευσης του Τμήματος γίνεται σύμφωνα με τις διατάξεις του Ν.1268/1982. Η κατά το αρθ.15, παρ.4 (γ) του Νόμου αυτού συμπλήρωση του σώματος των εκλεκτόρων μέχρι του αριθμού πέντε μπορεί να γίνει και με μέλη του σώματος εκλεκτόρων που είχε την ευθύνη των πρώτων εκλογών στο αντίστοιχο Τμήμα. Άρθρο 8. Αυτοδύναμη λειτουργία του Πολυτεχνείου  Κρήτης. 1.Αμέσως μετά την ολοκλήρωση της αυτοδύναμης λειτουργίας τριών τουλάχιστον από τα προβλεπόμενα στο αρθ.1 του παρόντος Τμήματος στα οποία δεν περιλαμβάνεται το Γενικό Τμήμα, κινείται από τον Πρόεδρο της Διοικούσας Επιτροπής η διαδικασία συγκρότησης, της Συγκλήτου και η διαδικασία εκλογής Πρύτανη και Αντιπρυτάνεων, σύμφωνα με τις διατάξεις του άρθρου 11 του Ν. 1268/1982. 2.Αμέσως μετά την ολοκλήρωση των διαδικασιών της προηγούμενης παραγράφου, παύει να λειτουργεί η Διοικούσα Επιτροπή (Δ.Ε) Μέχρι τότε συμμετέχουν στη (Δ.Ε.) οι Πρόεδροι όλων των Τμημάτων από τη στιγμή της εκλογής τους, όπως επίσης και ένας εκπρόσωπος των φοιτητών κάθε Τμήματος που έχει αρχίσει να λειτουργεί αυτοδύναμα κατά το αρθ.7 παρ.1 του παρόντος. 3.Η θητεία των πρώτων εκλεγμένων Πανεπιστημιακών οργάνων είναι η προβλεπόμενη από τις διατάξεις του άρθρου 12 του Ν. 1268/1982 προσαυξανόμενη με το χρονικό διάστημα που απαιτείται για την λήξη του αντίστοιχου ακαδημαϊκού έτους, αρχίζει δε από την ημερομηνία δημοσίευσης στην Εφημερίδα της Κυβερνήσεως της σχετικής πράξης λήξης της θητείας της Διοικούσας Επιτροπής ως και της πρώτης χρονικής περιόδου λειτουργίας του Πολυτεχνείου Κρήτης. Άρθρο 9. Έναρξη ισχύος. Η ισχύς του παρόντος αρχίζει από την ημερομηνία δημοσίευσης του στην Εφημερίδα της Κυβερνήσεως.